b'\n_START_ARTICLE_\nNoapte alb\xc4\x83\n_START_SECTION_\nPrezentare\n_START_PARAGRAPH_\nAc\xc8\x9biunea are loc \xc3\xaen Las Vegas, unde doi poli\xc8\x9bi\xc8\x99ti Vincent (Foxx) \xc8\x99i Sean (T.I.) jefuiesc un transport de cocain\xc4\x83 care apar\xc8\x9bine patronului unui cazino, Stanley Rubino (Mulroney). Rubino este asociat cu mafiotul Rob Novak (McNairy), fiul unui mafiot puternic. Trafican\xc8\x9bii de droguri din zon\xc4\x83 sunt deranja\xc8\x9bi enorm de acest jaf \xc8\x99i \xc3\xaencep s\xc4\x83 ia m\xc4\x83suri dintre cele mai nepl\xc4\x83cute.  Fiul lui Vincent este r\xc4\x83pit de oamenii lui Rubino iar Vincent este \xc3\xaenjunghiat; acesta trebuie s\xc4\x83 le \xc3\xaenapoieze urgent drogurile dac\xc4\x83 vrea s\xc4\x83-\xc8\x99i mai vad\xc4\x83 fiul. Ofi\xc8\x9berul de contrainforma\xc8\x9bii Jennifer Bryant (Monaghan) \xc3\xae\xc8\x99i d\xc4\x83 seama c\xc4\x83 Vincent a ascuns droguri \xc3\xaen toaleta b\xc4\x83rba\xc8\x9bilor din cazino \xc8\x99i le mut\xc4\x83 \xc3\xaentr-un dulap la Spa, apoi \xc3\xae\xc8\x99i cheam\xc4\x83 partenerul, pe Doug Dennison (Harbour). F\xc4\x83r\xc4\x83 \xc8\x99tirea celorlal\xc8\x9bi poli\xc8\x9bi\xc8\x99ti, Vincent este sub acoperire, investig\xc3\xa2nd traficul de droguri pentru cei de la Afaceri Interne. Pentru a-\xc8\x99i recupera fiul, Vincent \xc3\xaencearc\xc4\x83 s\xc4\x83-i p\xc4\x83c\xc4\x83leasc\xc4\x83 cu pachete umplute cu zahar.  Novak \xc3\xae\xc8\x99i d\xc4\x83 seama c\xc4\x83 a fost p\xc4\x83c\xc4\x83lit \xc8\x99i lucrurile se complic\xc4\x83.\n_START_SECTION_\nLansare\n_START_PARAGRAPH_\nFilmul a fost ini\xc8\x9bial programat s\xc4\x83 aib\xc4\x83 premiera la 24 februarie, dar \xc3\xaen octombrie 2016 s-a anun\xc8\x9bat c\xc4\x83 filmul va avea premiera la 13 ianuarie 2017.\n_START_SECTION_\nProduc\xc8\x9bie\n_START_PARAGRAPH_\nFilm\xc4\x83rile au \xc3\xaenceput \xc3\xaen 15 iunie 2015, \xc3\xaen Atlanta \xc8\x99i Las Vegas. Cheltuielile de produc\xc8\x9bie s-au ridicat la 30 milioane $.\n_START_SECTION_\nPrimire\n_START_PARAGRAPH_\nA primit, \xc3\xaen general, comentarii negative din partea criticilor \xc8\x99i a avut \xc3\xaencas\xc4\x83ri de 28,7 milioane $. Pe Rotten Tomatoes filmul are un rating de 18% bazat pe 33 opinii cu un rating mediu de 4.4 din 10 maxim.'